**პრე-აქსელერაციის პროგრამა საქართველოს სამ რეგიონში: რაჭა-ლეჩხუმი, სვანეთი, სამეგრელო**

საქართველოს ინოვაციების და ტექნოლოგიების სააგენტოს ინიციატივით, ცხადდება რეგიონული პრე-აქსელერატორის პროგრამა საქართველოს სამ რეგიონში (სამეგრელო, სვანეთი, რაჭა-ლეჩხუმი). პროგრამა ხორციელდება USAID-ის ფინანსური მხარდაჭერით, ძლიერი სოფლის პროგრამის ფარგლებში და გულისხმობს ინტენსიური სამეწარმეო ტრენინგების ციკლს, რომელიც დაეხმარება, რეგიონში მცხოვრებ სტარტაპერებს განავითარონ საკუთარი ბიზნეს იდეები, იდეიდან პროდუქტამდე და მოემზადონ სააგენტოს მიერ გამოცხადებული რეგიონული საგრანტო პროგრამებისთვის.

პრე-აქსელერატორის უმთავრესი მიზნებია:

● რეგიონებში მცხოვრებ ახალგაზრდა ადამიანებში გააღვივოს და განავითაროს ინოვაციური აზროვნების, იდეების გენერირებისა და სტარტაპის შენების ძირითადი უნარები.

● მონაწილეებისთვის სტარტაპის საწყისი ეტაპის წარმართვის პრაქტიკული გამოცდილების შეძენა საკუთარი იდეების განვითარების მაგალითზე.

● რეგიონებში მცხოვრები ახალგაზრდა ინოვატორების უფრო აქტიურად ჩართვა საქართველოს ინოვაციურ და სტარტაპ ეკოსისტემაში და რეგიონული სტარტაპების ფორმირება/განვითარება

● ახალგაზრდა ინოვატორებს შორის მყარი კავშირების გაჩენა და მათთვის კოლაბორაციის უპირატესობების დემონსტრაცია, წარმატებული სტარტაპების მაგალითზე

● რეგიონებში GITA-ში არსებული დაფინანსების შესახებ ინფორმირებულობის დონის გაზრდა. პრე-აქსელერატორის პროგრამა გავლილი ბენეფიციარების მონაწილეობა სააგენტოს მიერ ინიცირებულ რეგიონულ საგრანტო პროგრამებში

მომსახურების მიმწოდებელი გამოვლინდება კონკურსის გზით, წინასწარ შერჩეული ჟიურის მიერ, რომელსაც დააკომპლექტებენ GITA-ს და USAID-ის წარმომადგენლები.

შერჩევის კრიტერიუმები:

|  |  |
| --- | --- |
| **კრიტერიუმი** | **ქულა** |
| ორგანიზაციის გამოცდილება | 20 |
| გუნდი (რეზიუმეები) | 25 |
| თანხის მიზნობრიობა და ბიუჯეტი | 15 |
| ძირითადი მახასიათებლები და სილაბუსი | 30 |
| აქტივობების გეგმა | 10 |